## Zakon o izmjenama i dopunama Zakona o građevinskom zemljištu

### NN 53/1990 (14.12.1990.), Zakon o izmjenama i dopunama Zakona o građevinskom zemljištu

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o građevinskom zemljištu

Proglašava se Zakon o izmjenama i dopunama Zakona o građevinskom zemljištu
koji je Sabor Republike Hrvatske donio na sjednici Vijeća udruženog rada
6. prosinca 1990, na sjednici Vijeća općina 6. prosinca 1990. i na sjednici
Društveno-političkog vijeća 6. prosinca 1990.

Klasa: 011-01/90-02/39

Urbroj : 71-90-1

Zagreb, 10. prosinca 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o građevinskom zemljištu

Član 1.

U Zakonu o građevinskom zemljištu ("Narodne novine", br. 48/88
- prečišćeni tekst i 16/90), član 1. mijenja se i glasi: "Ovim zakonom
uređuje se način korištenja i raspolaganja građevinskim zemljištem koje
je prenijeto u društveno vlasništvo do dana stupanja na snagu ovoga zakona,
a za koje posebnim zakonom nije propisana zabrana raspolaganja i prijenosa.
Društveno vlasništvo na građevinskom zemljištu prestaje u slučajevima određenim
ovim zakonom".

Član 2.

Član 2. briše se.

Član 3.

U članu 4. stav 2. mijenja se i glasi: "Gradovima i naseljima gradskog
karaktera smatraju se gradovi i naselja koja je do dana stupanja na snagu
ovoga zakona, u skladu s uvjetima i po postupku propisanom Zakonom o građevinskom
zemljištu ("Narodne novine", br. 48/88 - prečišćeni tekst) utvrdila
odlukom skupština općine."

Član 4.

Iza člana 4. dodaju se novi članovi 4a. i 4b. koji glase: "Član
4a. Stupanjem na snagu ovoga zakona prestaje po sili zakona društveno vlasništvo
na građevinskom zemljištu koje nije privedeno namjeni, a koje je u društveno
vlasništvo preneseno odlukama skuština općina nakon 22. veljače 1974. pri
čemu se priznaju valjani pravni poslovi i pravomoćni akti zaključeni ili
doneseni do stupanja na snagu ovoga zakona. U provedbi odredbe stava 1.
ovoga člana općinski organ uprave nadležan za imovinskopravne poslove donosi
rješenje o utvrđivanju prava vlasništva fizičkoj ili građanskoj pravnoj
osobi odnosno o utvrđivanju prava korištenja društvenoj pravnoj osobi.

Pravomoćno rješenje iz stava 2. ovoga člana dostavlja se zemljišnoknjižnoj
službi nadležnog općinskog suda radi provedbe u zemljišnim knjigama.

Član 4b.

U gradovima i naseljima gradskog karaktera može postojati pravo vlasništva
na građevinskom zemljištu kada je to određeno zakonom."

Član 5.

Članovi 5, 6. i 7. brišu se.

Član 6.

U članu 8. u stavu 1. na kraju prve rečenice briše se točka, stavlja
zarez i dodaju riječi: "ukoliko ovim ili posebnim zakonom nije drukčije
određeno".

Član 7.

Član 9. mijenja se i glasi: "Građevinskim zemljištem u društvenom
vlasništvu upravlja općina na čijem se području nalazi to zemljište, ako
tim zemljištem na temelju ustava i zakona ne upravlja druga društveno-politička
zajednica, mjesna zajednica ili druga društvena pravna osoba."

Član 8.

Član 12. briše se.

Član 9.

Član 14. mijenja se i glasi: "Pod provedbenim planom u smislu ovoga
zakona podrazumijevaju se i uvjeti uređenja prostora određeni po odredbama
posebnog zakona, u slučaju kada provedbeni plan nije donesen, a po posebnim
propisima je njegovo donošenje obavezno, osim u slučaju iz člana 38, člana
44. stava 1. i 2. člana 45. stava 1. i 2, te člana 60. stava 1. i 2. Zakona
o građevinskom zemljištu ("Narodne novine", br. 48/88 i 16/90).
Pod provedbenim planom u smislu ovoga zakona podrazumijevaju se i uvjeti
uređenja prostora određeni po odredbama posebnog zakona, kad provedbeni
plan nije donesen, a prema posebnom propisu nije obavezno njegovo donošenje,
ukoliko je općina nosilac prava korištenja građevinskog zemljišta."

Član 10.

Glava II. te članovi 15,16,17. i 18. te Glava III. i članovi 19, 20,
21, 22, 23. i 24. brišu se. Glava IV. postaje Glava II.

Član 11.

Član 26. mijenja se i glasi: "Građevinsko zemljište u društvenom
vlasništvu može se dati na korištenje društvenim pravnim osobama odnosno
u vlasništvo fizičkih ili pravnih osoba, samo uz naknadu prema tržišnim
cijenama."

Član 12.

U članu 33. stav 1. briše se. U stavu 4. broj " 1" briše se.
Stav 5. briše se. Dosadašnji stavovi 2, 3. i 4. postaju stavovi 1, 2. i
3.

Član 13.

U članu 34. u stavu 1. broj "1" briše se. Stav 2. briše se.

Član 14.

U članu 37. stav 1. mijenja se i glasi: "Prijašnjem vlasniku gradevinskog
zemljišta koje je postalo društveno vlasništvo pripada pravična naknada
koja se određuje prema odredbama Zakona o eksproprijaciji, a koja ne može
biti niža od tržišne cijene takvog zemljišta."

Član 15.

U članu 47. u stavu 2. briše se točka, stavlja zarez i dodaju riječi:
"osim u slučaju iz člana 50. stava 2. Zakona o građevinskom zemljištu
("Narodne novine", br. 48/88 i 16/90)." Stav 4 briše se.

Član 16.

U članu 48. stav 2. briše se.

Član 17.

U članu 50. u stavu 1. u alineji 7. riječi "udruženih u samoupravne
interesne zajednice" zamjenjuju se riječima "društvenih fondova",
a riječi "organizacije udruženog rada i druge samoupravne organizacije
i zajednice", zamjenjuju se riječima "društvene pravne osobe".

U alineji 12. riječi "organizacije udruženog rada" zamjenjuju
se riječima "društvene pravne osobe." Dodaje se nova alineja
14. koja glasi " - vjerskih objekata". Stav 3. briše se.

U dosadašnjem stavu 4. koji postaje stav 3. riječi "organizacijama
udruženog rada" zamjenjuju se riječima "društvenim pravnim osobama".

Član 18.

Glava V. postaje Glava III. Naziv glave VI. koja postaje Glava IV. mijenja
se i glasi: "Prava društvenih pravnih osoba na građevinskom zemljištu".

Član 19.

U članu 65. stav 1. mijenja se i glasi: "Društvena pravna osoba
ima pravo građevinsko zemljište kojim upravlja koristiti za svoju djelatnost
u skladu s namjenom određenom provedbenim planom." U stavu 2. riječi
"organizacija udruženog rada"zamjenjuju se riječima "društvena
pravna osoba".

Član 20.

U članu 69. u stavu 1. riječi "te drugih područja predviđenih za
stambenu i drugu kompleksnu izgradnju" brišu se.

Član 21.

Glava VII. postaje Glava V. U članu 79. u stavu 4. riječi "samoupravnoj
interesnoj zajednici za komunalnu djelatnost" zamjenjuju se riječima
"društvenom fondu u komunalnoj oblasti".

Član 22.

Glava VIII. postaje Glava VI. U članu 80. u stavu 1. riječi "organizacija
udruženog rada ili druga" brišu se, brojka "500.000" zamjenjuje
se brojkom "100.000" a brojka "1,000.000" zamjenjuje
se brojkom "400.000". U stavu 2. brojka "50.000" zamjenjuje
se brojkom "5.000", a brojka "150.000" zamjenjuje se
brojkom "10.000".

Član 23.

U članu 81. brojka "500.000" zamjenjuje se brojkom "20.000",
a brojka "10,000.000" zamjenjuje se brojkom " 100.000".

Član 24.

U članu 82. brojka "250.000" zamjenjuje se brojkom "15.000",
a brojka "1,500.000" zamjenjuje se brojkom "50.000".

Član 25.

Glava IX. postaje Glava VII. U članu 89. u stavu 1. riječi "ne
podnese u roku zahtjev za davanje na korištenje građevinskog zemljišta
ili" brišu se.

Član 26.

Iza člana 90. dodaju se novi članovi 90a, 90b. i 90c. koji glase : "Član
90a. Ako do dana stupanja na snagu ovoga zakona nije istekao rok iz člana
53. Zakona o građevinskom zemljištu ("Narodne novine", br. 48/88
i 16/90), ili je u tom roku promijenjen provedbeni plan a korisnik zemljišta
nije izgradio objekt ili izveo znatnije radove, rješenje iz člana 4a. ovoga
zakona, donijet će organ uprave nadležan za imovinskopravne poslove po
pravomoćnosti rješenja iz člana 53. Zakona o građevinskom zemljištu ("Narodne
novine", br. 48/88 i 16/90).

Općinski organ uprave nadležan za poslove graditeljstva evidentirat
će slučajeve iz stava 1. ovoga člana i dostaviti zemljišnoknjižnoj službi
nadležnog općinskog suda koji će izvršiti zabilježbu zabrane otuđenja.

Član 90b.

Odredbe člana 63. Zakona o građevinskom zemljištu ("Narodne novine",
br. 48/88 i 16/90) ne odnose se na prijašnjeg vlasnika koji je ostvario
prvenstveno pravo korištenja na zemljištu iz člana 4a. ovoga zakona.

Član 90c.

Svi postupci pokrenuti po odredbama Zakona o gradevinskom zemljištu
("Narodne novine", br. 48/88 i 16/90), koji nisu pravomoćno okončani
do dana stupanja na snagu ovoga zakona glede pravnih odnosa koji su ovim
ili posebnim zakonom drukčije regulirani, riješit će se po odredbama ovoga
zakona."

Član 27.

Član 91. briše se.

Član 28.

Odredbe člana 33, 34. i 89. Zakona o građevinskom zemljištu ("Narodne
novine", br. 48/88 i 16/90) koje se odnose na prijenos objekta u društveno
vlasništvo, neće se primjenjivati do donošenja posebnog zakona.

Član 29.

Ovaj zakon stupa na snagu osmog dana od dana objave u "Narodnim
novinama".

Klasa: 944-01/90-01/01

Zagreb, 6. prosinca 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r**

Zakon, NN 53/1990-993